P1 Debat

Mere hjælp til nattelivet?

Skal by- og nattelivet have mere hjælp? Eller skal vi indstille os på massefyringer i branchen? I syv måneder har natklubber landet over haft dørene lukket og tomme dansegulve. Og på restauranter og barer skal gæsterne gå hjem klokken 22 ifølge restriktioner, som har ændret sig igen og igen i de seneste måneder. Netop derfor har regeringen og et bredt flertal i Folketinget vedtaget en ny kompensationsordning. Men den får kritik fra politikere og brancheorganisationer. P1 Debat spørger, om nattelivet skal have mere hjælp i en coronaramt tid, eller om branchen må lide en stille, men sikker død? P1 debattører: Rune Reventlow, natklubejer, Rune Aaby, restaurantejer, Mona Juul, erhvervsordfører, K, Lars Boje Mathiesen, Erhvervsordfører, NB, Orla Hav, erhvervsordfører, S, Kristian Nørgaard, politisk chefkonsulent, Horesta. Vært: Andreas Just. Lytterne er velkomne til at komme med indspark til debatten på telefon 7021 1919. www.dr.dk/p1debat